Diari Oficial de la Generalitat Valenciana


Sumari del DOGV 8499, del 05-03-2019 (2019/2045)

RESOLUCIÓ de 21 de febrer de 2019, de la Conselleria de Sanitat Universal i Salut Pública, per la qual es convoquen tres beques per a la realització de pràctiques professionals en la Direcció General d'Assistència Sanitària, Servei de Gestió de les Drogodependències i Altres Trastorns Addictius, en les dependències de la Conselleria de Sanitat Universal i Salut Pública.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8499

Data del DOGV
:   05-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/2045


Data del document
:   21-02-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 21 de febrer de 2019, de la Conselleria de Sanitat Universal i Salut Pública, per la qual es convoquen tres beques per a la realització de pràctiques professionals en la Direcció General d'Assistència Sanitària, Servei de Gestió de les Drogodependències i Altres Trastorns Addictius, en les dependències de la Conselleria de Sanitat Universal i Salut Pública. [2019/2045]  
El Decret 132/2009, de 4 de setembre, del Consell, regula la concessió de beques i l'Ordre 17/2011, de 6 de maig, de la Conselleria de Justícia i Administracions Públiques, per la qual es desenvolupa el capítol II de les beques de pràctiques professionals, del Decret 132/2009.  
L'Ordre 1/2017, de 16 de gener, de la Conselleria de Sanitat Universal i Salut Pública, per la qual s'estableixen les bases reguladores de concessió de beques per a la realització de pràctiques professionals en la Direcció General d'Assistència Sanitària, en les dependències de la Conselleria de Sanitat Universal i Salut Pública, publicades en el Diari Oficial de la Generalitat Valenciana número 7965, de 25 de gener de 2017.  
L'article 2 de l'esmentada ordre estableix que la convocatòria de les subvencions es realitzarà mitjançant una resolució de la persona titular de la Conselleria de Sanitat Universal i Salut Pública.  
En virtut del que exposa i de conformitat amb el que estableixen els articles 160.4.b i 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
Convocar la concessió de tres beques per a la realització de pràctiques professionals en matèria de drogodependències i altres trastorns addictius, de joves amb titulacions oficials de llicenciat/da universitari/ària grau en les següents especialitats, 1 beca llicenciatura o grau en Dret, 1 beca llicenciatura o grau en Economia i 1 beca llicenciatura o grau en Psicologia, totes elles a desenvolupar en la Direcció General d'Assistència Sanitària, Servei de Gestió de les Drogodependències i Altres Trastorns Addictius, en les dependències de la conselleria amb competències en matèria de sanitat i salut, per als exercicis 2019-2020.  
La convocatòria s'ajustarà a les bases reguladores aprovades en l'Ordre 1/2017, de 25 de gener, de la Conselleria de Sanitat Universal i Salut Pública, per la qual s'aproven les bases reguladores de concessió de beques per a la realització de pràctiques professionals en la Direcció General d'Assistència Sanitària, publicada en el Diari Oficial de la Generalitat Valenciana número 7965, de 25 de gener de 2017 i al Decret 132/2009, de 4 de setembre, del Consell, que regula la concessió de beques.  
  
Segon. Requisits dels sol·licitants  
1. Podran sol·licitar les beques objecte de regulació en aquests bases, les persones que reunisquen els següents requisits al terme del termini de presentació de les sol·licituds que determine la corresponent convocatòria:  
a) Tindre la nacionalitat espanyola o ser nacional d'un estat membre de la Unió Europea. Els que aspiren a elles i no posseïsquen la nacionalitat espanyola hauran d'acreditar coneixements suficients en alguna de les llengües oficials de la Comunitat Valenciana, aspecte que es verificarà, si és el cas, durant el procés de selecció.  
b) No ser major de 35 anys.  
c) Estar en possessió de qualsevol de les titulacions exigides en la corresponent convocatòria i, si és el cas, dels requisits específics que s'exigisquen, sense que hagen transcorregut més de 5 anys des de la finalització dels estudis requerits.  
d) No haver sigut persona beneficiària de beques de pràctiques professionals atorgades per la Generalitat per un període igual o superior a 36 mesos.  
e) No trobar-se incurs en les prohibicions per a obtindre la condició de persona beneficiària establides en l'article 13 de la Llei 38/2003, de 17 de novembre, general de subvencions, la qual cosa s'acreditarà per mitjà de la declaració responsable inclosa en el model de sol·licitud que estarà accessible en la seu electrònica de la Generalitat www.gva.es.  
f) No patir malaltia o grau de discapacitat que impedisca el compliment de les obligacions inherents a la concessió de la beca i el normal desenvolupament de les pràctiques professionals. Les persones amb discapacitat en les que no concórrega aquest impediment, podran al·legar la seua condició de discapacitada a l'efecte de dirimir el possible empat que puga produir-se en els termes arreplegats en l'apartat quart de la base tercera d'aquesta ordre.  
2. No podran optar a una beca els qui en el moment de publicar-se la convocatòria ja estiga gaudint d'una beca de pràctiques professionals en la Generalitat, llevat que es concórrega a la mateixa beca que s'està disfrutant o que queden menys de dos mesos per a la seua finalització.  
   
Tercer. Condicions de la concessió de la subvenció  
1. El procediment de concessió d'aquests beques es tramitarà en règim de concurrència competitiva.  
2. Per a obtindre la condició de persona beneficiària de la beca haurà de reunir els anteriors requisits, al terme de presentació de les sol·licituds de la present convocatòria, que determina la base segona de l'annex únic de la precitada ordre.  
3. L'activitat pràctica a desenvolupar consistirà en aquelles tasques relacionades amb les addiccions que siguen adequades per a adquirir formació complementària i especialització.  
  
Quart. Finançament  
1. La beca de la llicenciatura o grau en Economia i la beca llicenciatura o grau en Psicologia es finançaran amb càrrec al programa pressupostari de la Conselleria de Sanitat Universal i Salut Pública 15.76.15.1372.563.14, del capítol IV, codi línia comptable S7477, dels pressupostos de la Generalitat per a l'any 2019 i el seu equivalent en el pressupost de la Generalitat de 2020, segons el següent desglossament inicial calculat d'acord amb les actualitzacions previstes per a 2019.  
  
2019 2020 Importe total  
14.902,86 € 10.644,90 € 25.547,76 €  
  
  
Es procedirà al finançament de la quota empresa de la Seguretat Social dels/de les adjudicataris/àries de la present convocatòria, amb càrrec a l'anterior aplicació i codi de línia, pels imports que s'establisquen en la normativa vigent en la matèria, de conformitat amb el Reial decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, en desplegament del que preveu la disposició addicional tercera de la Llei 27/2011, d'1 d'agost, sobre actualització, adequació i modernització del sistema de Seguretat Social.  
El període de duració de les beques començarà el dia que s'indique en la resolució de la present convocatòria, que en cap cas podrà ser anterior a l'1 de juny de 2019, i tindrà una duració de fins a 12 mesos, a comptar del dia indicat en aquesta.  
En tot el concernent a aquest punt caldrà ajustar-se al que disposa el títol IV i títol V, de l'annex únic de l'Ordre 1/2017, de 25 de gener, de la Conselleria de Sanitat Universal i Salut Pública.  
1. La beca de la llicenciatura o grau en Dret es finançarà amb càrrec al programa pressupostari de la Conselleria de Sanitat Universal i Salut Pública 92.34.51.5353.347.14, del capítol IV, codi línia comptable S7477, dels pressupostos de la Generalitat per a l'any 2019 i el seu equivalent en el pressupost de la Generalitat de 2020, segons el següent desglossament inicial calculat d'acord amb les actualitzacions previstes per a 2019.  
  
2019 2020 Importe total  
4.257,96 € 8.515,92 € 12.773,88 €  
  
  
Es procedirà al finançament de la quota empresa de la Seguretat Social dels/de les adjudicataris/àries de la present convocatòria, amb càrrec a l'anterior aplicació i codi de línia, pels imports que s'establisquen en la normativa vigent en la matèria, de conformitat amb el Reial decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, en desplegament del que preveu la disposició addicional tercera de la Llei 27/2011, d'1 d'agost, sobre actualització, adequació i modernització del sistema de Seguretat Social.  
El període de duració de les beques començarà el dia que s'indique en la resolució de la present convocatòria, que en cap cas podrà ser anterior a l'1 de setembre de 2019, i tindrà una duració de fins a 12 mesos, a comptar del dia indicat en aquesta.  
En tot el concernent a aquest punt caldrà ajustar-se al que disposa el títol IV i títol V, de l'annex únic de l'Ordre 1/2017, de 25 de gener, de la Conselleria de Sanitat Universal i Salut Pública.  
  
Cinqué. Termini de la sol·licitud, forma de presentació i documentació que ha d'acompanyar-se a la sol·licitud  
1) El termini per a la presentació de les sol·licituds serà de 15 dies naturals a comptar des de l'endemà de la publicació de la present resolució de convocatòria en el Diari Oficial de la Generalitat Valenciana.  
  
2) La forma de presentació de les sol·licituds i documentació que ha d'acompanyar-se es realitzarà exclusivament per via electrònica, la sol·licitud i currículum de forma completa, segons models normalitzats que estan accessibles en la seu electrònica de la Generalitat, www.gva.es i s'ajustarà a allò que s'ha determinat en la base quinta i sexta de l'annex únic de l'esmentada ordre.  
  
Sisé. Criteris de valoració de les sol·licituds  
Les sol·licituds presentades es valoraran d'acord amb els criteris que s'estableixen en la base tercera, barem per a la valoració dels mèrits personals, de l'annex únic de l'Ordre de bases de 25 de gener de 2017, de la Conselleria de Sanitat Universal i Salut Pública.  
  
Seté. Comissió avaluadora  
De conformitat amb la base octava de l'annex únic de l'esmenada ordre, les persones que componen la comissió avaluadora per a la present convocatòria tindran la condició de funcionàries públiques i d'acord amb la seua composició, són:  
a) Presidència: la persona titular de la Direcció General d'Assistència Sanitària, o persona en qui delegue, que exercirà la presidència de la comissió.  
b) Vocals:  
- María Jesús Mateu Aranda, cap del Servei de Gestió de les Drogodependències i Altres Trastorns Addictius.  
- Francisco Verdú Asensi, cap de Secció de Reinserció.  
c) Secretària:  
- M.ª Jesús Álvarez Pascual, tècnica del Servei de Gestió de les Drogodependències i Altres Trastorns Addictius.   
  
Huité. Mitjans de publicació dels distints tràmits  
Les publicacions de relacions i llistats que determina el procés de selecció s'efectuaran en la seu electrònica o portal institucional de la Generalitat en internet https://sede.gva.es, així com en la pàgina web de la conselleria amb competències en matèria de sanitat i salut www.san.gva.es. S'elaborarà un llistat per a cada una de les titulacions i seran valorades independentment.  
  
Nové. Termini de resolució i notificació  
1. El termini màxim per a dictar i publicar les resolucions serà de tres mesos, a comptar de la data de publicació de la convocatòria, sense perjuí que puga ampliar-se en els termes que preveu l'article 23 de la Llei 39/2015, d'1 d'octubre, del procediment administratiu comú de les administracions públiques.  
Conclòs aquest termini sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
2. La resolució de concessió es publicarà en el Diari Oficial de la Generalitat Valenciana, amb expressió de les bases, convocatòria, programa i crèdit pressupostari a què s'imputen les beques atorgades, relació de les persones beneficiàries, borsa de reserva, quantitats concedides i la finalitat d'aquestes.  
La publicació de l'esmentada resolució produirà els efectes de notificació a les persones interessades, d'acord amb el que disposa l'article 45 de la Llei 39/2015, d'1 d'octubre, del procediment administratiu comú de les administracions públiques, i s'inserirà la informació corresponent en la seu electrònica o portal institucional de la Generalitat en internet, https://sede.gva.es, així com en la pàgina web de la conselleria amb competències en matèria de sanitat i salut www.san.gva.es.  
  
  
Deu. Recursos  
La resolució de concessió de la beca que es dicte d'acord amb aquesta convocatòria posarà fi a la via administrativa, i contra aquesta es podrà interposar recurs potestatiu de reposició davant de l'òrgan que la va dictar en el termini d'un mes a comptar des de l'endemà de la seua publicació o bé, directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació de la resolució, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Onze. Quantia de les beques, règim de lliurament i justificació  
Als efectes de la quantia de les beques, pagament i justificació d'aquestes, caldrà ajustar-se al que estableixen les bases díhuit i dènou de l'annex únic de l'Ordre 1/2017, de 25 de gener, de la Conselleria de Sanitat Universal i Salut Pública, que ascendeix a 1.064,49 €, d'acord amb les actualitzacions previstes en el Decret llei 1/2019, de 18 de gener, del Consell, de modificació de la Llei 28/2018, de 28 de desembre, de pressupostos de la Generalitat per a l'exercici 2019.  
  
Dotze. Entrada en vigor  
La present resolució produirà efectes a partir de l'endemà de la seua publicació en el Diari Oficial de la Generalitat Valenciana.  
  
València, 21 de febrer 2019.- La consellera de Sanitat Universal i Salut Pública: Ana Barceló Chico.